recursal/SuperWikiNEXT-32B huggingface dataset:
**מרמוסט שחור-ראש** (שם מדעי: *Mico nigriceps*) הוא מין פרימט קטן ממשפחת המרמוסטיים מהסוג מרמוסט בהיר, המצוי ביערות אמריקה הדרומית והוא אנדמי ליערות מזרח ברזיל. אף שתפוצתו אינה ברורה לחלוטין היא כנראה נמצאת בין נהר מדיירה במערב, הנהר "Dos Marmelos River" בצפון ובמזרח ובדרום עד לנהר "Ji-Paraná River". קוף זה נמצא בטבע במצב של קרבה לסיכון והוא תואר ב-1992 בידי החוקרים פרארי ולופז.

זהו קוף קטן באורך של 21 ס"מ בקירוב והזנב מגיע לאורך 33 ס"מ והוא מגיע עד למשקל 370 גרם. הוא בעל שיער אפור זית בגבו והחזה והרגליים צהבהבים. הזנב שחור והפנים אפורות כהות וחסרות שיער. במראהו הוא מזכיר מאוד את המין מרמוסט כסוף, אשר לו פנים ורודות.

הקוף חי בטבע ביערות גשם טרופיים ויערות סבוכים, לעיתים באזורים מוצפים או ביערות לחים נוספים. הם פעילי יום שוכני עצים היורדים לקרקע לעיתים רחוקות ולרוב ניזונים בקבוצות קטנות מהעצים, כשמזונם כולל פירות, חרקים שונים ולשד ושרף עצים.

קישורים חיצוניים
----------------

ויקישיתוף מדיה וקבצים בנושא **מרמוסט שחור-ראש** בוויקישיתוף
* מרמוסט שחור-ראש, באתר ITIS (באנגלית)
* מרמוסט שחור-ראש, באתר האנציקלופדיה של החיים (באנגלית)
* מרמוסט שחור-ראש, באתר GBIF (באנגלית)

הערות שוליים
------------

1. ↑  מרמוסט שחור-ראש באתר הרשימה האדומה של IUCN
**ציון ספיר** (נולד ב-9 בספטמבר 1956) הוא יושב ראש דירקטוריון קבוצת אירודרום, קודם לכן כיהן כמנכ"ל חברת RFE מקבוצת רפאל - מערכות לחימה מתקדמות וכמנכ"ל האגודה למען החייל. שירת כקצין צה"ל בדרגת תת-אלוף, פיקד על חטיבת מנשה ועל עוצבת בני חיל והיה מפקדה הראשון של יחידת דוכיפת.

ביוגרפיה
--------

ספיר גדל ולמד בהוד השרון. בצה"ל שירת בגדוד 195 בחטיבה 401 בשנת 75 כטען קשר בפלוגה ל'. שירת כלוחם וכקצין בחיל השריון. במלחמת לבנון הראשונה שירת כקצין אג"ם בחטיבה משוריינת, ב-1983 מונה למפקד גדוד 46 בחטיבה 401 וב-1984 מונה למפקדה הראשון של יחידת דוכיפת, שהוקמה כיחידה המתמחה בלוחמה נגד טנקים. ב-1986 מונה למפקדו של מתקן האימונים החד-יומי של חיל השריון, ובהמשך שימש בתפקיד סגן מפקד חטיבה 401.

כאלוף-משנה פיקד על חטיבת שריון במילואים ועל בית הספר לשריון (עוצבת בני חיל). פיקד על המרכז לאימון מפקדות בבאלי"ש ועל חטיבת מנשה. קודם לדרגת תת-אלוף וכיהן כראש חטיבת ניהול והדרכה במפקדת חילות השדה. ב-1999 מונה לנציג צה"ל בסינגפור. בתפקידו האחרון בשירות הקבע פיקד על קורס מפקדי גדודים. בשירות המילואים שירת במטה פיקוד הדרום.

לאחר שחרורו ב-2004, עסק בייעוץ לתעשיות ביטחוניות בפעילות בסינגפור. ב-2006 מונה ליו"ר מרחב תיכון וחבר הוועד המנהל של האגודה למען החייל, באוקטובר 2007 מונה למנכ"ל הארגון, תפקיד בו כיהן עד דצמבר 2009. ב-2010 מונה למנכ"ל חברת RFE ‏(Rafael Far East), חברת בת של רפאל - מערכות לחימה מתקדמות בסינגפור, וכיהן בתפקיד עד 2018. ביוני 2020 מונה ליו"ר דירקטוריון קבוצת אירודרום, המעניקה שירותי תפעול והדרכה לכלי טיס בלתי מאוישים.

ספיר בעל תואר ראשון ביחסים בינלאומיים מאוניברסיטת בר-אילן.

קישורים חיצוניים
----------------

* מנכ"ל האגודה למען החייל התפטר מתפקידו, באתר כלכליסט, 23 בנובמבר 2009

הערות שוליים
------------

1. ↑  רוני אפרת, חצי יובל למנומרים מגדוד "דוכיפת", אתר צה"ל, 14 בדצמבר 2009
2. ↑  אילנית חיות, ‏המודל החדש של האגודה למען החייל: השירותרום יבוטל, בקרוב תחל ההסתערות על אריסון ודנקנר, באתר ‏מאקו‏, 1 באוגוסט 2009
3. ↑  עידו סולומון, תא"ל במיל. ציון ספיר, מנכ"ל האגודה למען החייל, התפטר; ינהל חברה בסינגפור מטעם רפא"ל, באתר TheMarker‏, 23 בנובמבר 2009
**יוסף בן טוביה**, מבית טוביה, משפחה עשירה ומיוחסת מעבר הירדן, שימש כגובה כספים עבור בית תלמי ביהודה בזמן השלטון התלמיי בארץ ישראל (המאה ה-3 לפנה"ס) בתקופה ההלניסטית.
בתקופתו של יוסף הגיע בית טוביה לשיא השפעתו. על עלייתו ידוע רק מתוך ספרו של יוסף בן מתתיהו, "קדמוניות היהודים", שם הוא מוצג ברוח אוהדת.
מנחם שטרן קובע את תחילת עלייתו לסביבות שנת 240 לפנה"ס.

אמו של יוסף הייתה בתו של הכהן הגדול שמעון הראשון ואחותו של הכהן הגדול חוניו השני. ליוסף היו שבעה בנים מאשה אחת, ומבתו של סולימיוס (בתרגום שליט: שלום), אחיו, נולד לו בנו הצעיר הורקנוס.

יוסף בן טוביה השכיל לנצל את המצב הפוליטי בארץ ישראל באותה תקופה על מנת להגיע לעמדת כוח בחצר בית תלמי ולמעשה הפך לנציגו בארץ ישראל. באותה תקופה החל המצב בין ההנהגה היהודית בארץ ישראל לבין תלמי השלישי אורגטס להתדרדר. אפשר שגרם לכך נטל המיסים שהכביד עליהם, או הפיתויים המרובים שבאו מכיוון מלכי בית סלאוקוס, שבקשו למשוך את היהודים לצדם. יצוין כי באותם הימים, המחצית השנייה של המאה ה-3 לפנה"ס, התחוללה המלחמה הסורית השלישית בין בית תלמי לבין בית סלאוקוס. את המצב המסובך והמורכב הזה ביקש לנצל, ממניעים פוליטיים ואישיים, חוניו השני, הכהן הגדול בירושלים, שתמך בבית סלאוקוס והאמין כי בית תלמי יינגף לפני בית סלאוקוס, סירב להעלות את כספי המיסים למלך תלמי השלישי, וסיכן בכך את מעמדה של יהודה. בתגובה, תלמי השלישי שיגר ליהודה נציג מטעמו שדרש את תשלום המיסים באופן מידי, ולא, יחולקו אדמות יהודה בין שרי המלך המצרי.

מצב זה, של התקררות היחסים בין יהודה לממלכת בית תלמי, נוצל על ידי בן אחותו של הכהן הגדול, יוסף בן טוביה, איש פיקח ונמרץ, שהבין כי יוכל לנצל את המצב לתועלתו. בהיוודע דבר ניצחונם המזהיר של התלמיים על בית סלאוקוס, כינס יוסף בן טוביה את אספת העם בירושלים וקיבל ממנה ייפוי כוח להגיע לאלכסנדריה ולפייס את המלך הרוגז. יצוין כי תפקיד הייצוג של יהודה כלפי המלכות, שהיה מסור לכהן הגדול, עבר, בהסכמת העם, לידי יוסף בן טוביה. במתנות ובדברי חנופה עלה בידי יוסף בן טוביה לקנות את לב שליחו של תלמי השלישי, וכך סלל לעצמו דרך לחצר המלך במצרים. יוסף הצליח לקנות את לב המלך, כשהוא מבטיח לו להכפיל את מכסת המיסים של יהודה, אם תימסר לידיו חכירת המיסים של "סוריה ופויניקיה", שיהודה שייכת להן. המלך נעתר לבקשתו ואף צייד אותו באלפיים לוחמים כדי שיוכל לגבות את המיסים ללא התנגדות, וכך אכן קרה, ולא בלי גבייה מתאכזרת. במשך עשרים ושתיים שנה היה יוסף בן טוביה חוכר מסי המלך, והמכה שניחתה על הכהונה הגדולה במישור האישי ובמישור הממלכתי הייתה קשה. התוצאות בהמשך, בדבר המריבה בין שני הכוחות, הזיקו מאוד ליהודה.

לקריאה נוספת
------------

* מנחם שטרן, **ההיסטוריה של ארץ-ישראל**, כרך 3: התקופה ההלניסטית ומדינת החשמונאים, הוצאת יד בן צבי, 1981: יוסף בן טוביה, עמ' 112–113
* מנחם שטרן, **מחקרים בתולדות ישראל בימי הבית השני**, הערות לסיפור יוסף בן טוביה, עמ' 22–34

הערות שוליים
------------

1. ↑  יוסף בן מתתיהו, **קדמוניות היהודים**, ספר יב, סעיף 154 ואילך.
2. ↑  מנחם שטרן, **ההיסטוריה של ארץ-ישראל**, כרך 3, עמ' 112.
3. ↑  מנחם שטרן, **מחקרים בתולדות ישראל בימי הבית השני**, עמ' 30.
הרב **אליהו (אלי) בזק** (נולד בג' בסיוון התשט"ו, מאי 1955) הוא רב דתי לאומי, מתלמידי הרב צבי יהודה הכהן קוק והרב צבי ישראל טאו.

ביוגרפיה
--------

נולד בירושלים לשופט יעקב בזק. בצעירותו למד בישיבה התיכונית נתיב מאיר שבירושלים, לאחר מכן המשיך לישיבת מרכז הרב, שם למד שנים אצל הרב צבי יהודה הכהן קוק, ונחשב לאחד מתלמידיו המובהקים המאוחרים. למד גם בכולל של הרב זלמן נחמיה גולדברג. 

שיעוריו עוסקים בעיקר בספר הכוזרי, בכתבי הרב קוק ושיחות הרב צבי יהודה. מלמד בישיבת ההסדר ירוחם מאז שנותיה הראשונות וכן בישיבת הר המור בירושלים, בישיבת ההסדר "איילת השחר" באילת, בתלמוד תורה מורשה, ובעבר גם בישיבה הגבוהה בית אל. בשנת תשנ"ה (1995) התחיל ללמד בישיבת דימונה. בשנת תש"ס, עם מעבר הישיבה בדימונה למצפה רמון, עבר לירושלים, אך הוא ממשיך להעביר שיעורים בישיבת מצפה רמון. 

בשנת תשס"ג (2003) הקים יחד עם הרב ישעיהו דורון את ישיבת לנתיבות ישראל שברובע הנוצרי בעיר העתיקה. בהמשך התאחדה הישיבה עם ישיבת "חומות ירושלים" בראשות הרב מרדכי נחמני. 

פרסם את הספר "מדבר בצדקה" (אילת, תש"ס) - על השואה במשנתו של הרב צבי יהודה קוק. באייר תש"ע יצא לאור ספר שבו ערוכים שיעוריו על המאמר הראשון בספר הכוזרי, בעריכת הרב אלי פיינסילבר. שיעוריו מופצים מדי שבוע בדואר אלקטרוני, בידי בנו הרב יצחק בזק.

משפחתו
------

נשוי לבתיה אביב"י, בתו של העיתונאי אריה אביב"י ואחותו של הרב יוסף אביב"י. אחיו הם הרב מאיר בזק, ר"מ בישיבת מעלות והדיין הרב חיים בזק מצפת. אחותו היא תמר בזק-רפפורט, שופטת בבית המשפט המחוזי בירושלים. דודתו היא אסתר בזק שהייתה אישיות מוכרת בנווה דקלים וכן בחבל ימית. בן דודו הוא הרב אמנון בזק. בן דוד אחר הוא שי בזק, לשעבר יועץ התקשורת של בנימין נתניהו וקונסול ישראל בפלורידה ובבוסטון.

בינואר 2024, במהלך מלחמת חרבות ברזל, נפצע קשה בנו בצלאל בקרבות ברצועת עזה.

קישורים חיצוניים
----------------

* אליהו בן יעקב בזק (1955-), דף שער בספרייה הלאומית
* הרב אליהו בזק, המשקל שב ליושרו, **מישרים ו**, ישיבת ההסדר ירוחם, תשע"ב, עמ' 225–233, באתר ספריית אסיף

הערות שוליים
------------

1. ↑  אצלו למד בחברותא עם הרב יוסף קלנר כאשר הרב צבי יהודה כינה אותם "זוגא דרבנן"[דרוש מקור]
2. ↑  דביר עמר, בנו של הרב אלי בזק נפצע קשה בלחימה בעזה, באתר ערוץ 7, 13 בינואר 2024

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313914205171
* LCCN: no2004010381
* VIAF: 297876532
* WorldCat (עם VIAF): 297876532

 |
השוואה של מינים שונים במשפחה לאדם
**אלברזאוריים** (שם מדעי: **Alvarezsauridae**) היא משפחה של דינוזאורים תרופודים שחיו בסוף הקרטיקון בין לפני 86 ל-67 מיליון שנה. הם השתייכו לקבוצה קלורוזאוריה והיו קרובים במידה מסוימת לעופות. מאובניהם נמצאו באמריקה הצפונית, אמריקה הדרומית ואסיה.

יצורים אלה היו בינוניים בגודלם עם רגליים ארוכות והם כנראה נעו במהירות. הם היו בעלי טפרים גדולים וחסרי שיניים. הגדול שבהם, מהסוג *Heptasteornis*, הגיע לאורך 2.5 מטרים. הם היו חסרי שיניים, וככל הנראה לא היו טורפים, אלא אוכלי חרקים, אוכלי כל או צמחונים. ייתכן שהמונונוקיוס ניזון מנמלים וטרמיטים והשתמש בטפריו כדי לפרוץ לקינם.

מחקרים מאוחרים מעריכים שהם היו בעלי נוצות, ואולי אפילו אברות תעופה חלשות, אם כי לא בטוח שהם יכלו לעוף.

מיון
----

* + - סוג אלברזאורוס (*Alvarezsaurus*)
		- סוג בריידיקנם (*Bradycneme*)
		- סוג *Kol*?
* תת-משפחה Patagonykinae
	+ - סוג *Achillesaurus*?
		- סוג בונפרטניקוס (*Bonapartenykus*)
		- סוג *Patagonykus*
* תת-משפחה Parvicursorinae
	+ - סוג *Parvicursor*
		- סוג *Qiupanykus*
	+ שבט *Ceratonykini*
		- סוג *Albinykus*
		- סוג *Ceratonykus*
		- סוג *Xixianykus*
	+ שבט *Mononykini*
		- סוג *Albertonykus*
		- סוג *Linhenykus*
		- סוג מונוניכוס (*Mononykus*)
		- סוג שובוויה (*Shuvuuia*)

קישורים חיצוניים
----------------

ויקישיתוף מדיה וקבצים בנושא **אלברזאוריים** בוויקישיתוף
* אלברזאוריים, באתר האנציקלופדיה של החיים (באנגלית)
* אלברזאוריים, באתר GBIF (באנגלית)
**קריודרקון** (שם מדעי: ***Cryodrakon***; מילולית: "דרקון קר") הוא סוג של פטרוזאור טורף גדול שהשתייך למשפחת האזדרקיים וחי באמריקה הצפונית בסוף הקרטיקון לפני 76.5 מיליון שנה מזמננו. הוא התגלה בפארק הפרובינציאלי דינוזאור שבאלברטה, קנדה ותואר למדע ב-2019 בידי דייוויד ויליאם אליוט הון, מייקל חביב ופרנסואה תריין. בסוג נכלל מין בודד - *Cryodrakon boreas*, שמשמעו "רוח צפונית" - על שם בוריאס, אל הרוח של המיתולוגיה היוונית. החוקר חביב רצה לתת למין את השם *C. viserion*, על שם דרקון הקרח "ויסריון" ממשחקי הכס, אך ההצעה לא התקבלה.

הקריודרקון היה קרוב של הקוואצלקואטלוס והיה בעל מוטת כנפיים רחבה של בין 10 ל-13 מטרים, כך שהיה אחד מגדולי הפטרוזאורים ומהגדולים שבאלה של קנדה. ייתכן שהוא חלק את מחייתו עם קרובו הגדול יותר שהיה גדול הפטרוזאורים מעולם. הוא היה גבוה כמו ג'ירף בעל מקור ארוך כשל מרבו אפריקני וכנראה היה טורף גדול או אוכל נבלות מרשים. עם זאת מרבית הממצאים היו חלקיים וכללו בעיקר שרידי שוקיים, עצמות רוע וחוליית צוואר ארוכה באורך 10 מילימטרים.

קישורים חיצוניים
----------------

ויקישיתוף מדיה וקבצים בנושא **קריודרקון** בוויקישיתוף
**ברבור ענק** (שם מדעי: ***Cygnus falconeri***) הוא מין נכחד של ברבור אשר חי באמצע תקופת הפליסטוקן באיים סיציליה ומלטה שבים התיכון. ייתכן שברבור זה הגיע גם לתקופת ההולוקן. ברבור זה היה גדול הברבורים בעולם, תופעה שקרתה עקב ענקיות איים. הוא נחקר ב-1865 בידי החוקר ויליאם קיטצ'ן פארקר.

הברבור הענק מוערך שהגיע לאורך 190–210 ס"מ עם כנפיו הפרושות והוא דמה מעט לברבור מצוי - גדול האווזאים המודרניים, אשר נחשב לקרוב אליו ביותר. הברבור הנכחד אולי היה חסר יכולת תעופה עקב גודלו והוא חי לצידם של מיני פילים ננסיים מהמין פליאולוקסודון פלקונרי. הברבור היה גבוה מהם בהרבה, אם כי לא בטוח ששקל יותר מהם ובכל זאת היה יכול להתחרות איתם על מזון.

לא ברור מתי נכחד אך זה היה כנראה לקראת ההולוקן. הברבור נכחד עם שינויי אקלים רחבים או עקב הגעת האדם ויצורים טורפים לאיים. הברבור הלא-מעופף נכחד בקלות בקרב שהתחולל נגדו, בדומה לפילים הננסיים מהאיים.

המאובנים של ברבור זה נמצאים כיום במערת אר דאלם שסמוכה לעיר בירזבוג'ה בדרום מלטה.

קישורים חיצוניים
----------------

ויקישיתוף מדיה וקבצים בנושא **ברבור ענק** בוויקישיתוף
* ברבור ענק, באתר האנציקלופדיה של החיים (באנגלית)
* ברבור ענק, באתר GBIF (באנגלית)
עטיפת ספרו של מאני לייב, "ינגעל צינגעל כוואט", שיצר אל ליסיצקי בסביבות 1918
**מני לייב** (**מאני לייב**) (ברוסית: **Мани-Лейб**) הוא שם העט של משורר היידיש **מנחם לייב בראהינסקי** (**Мани Лейб Брагинский**;‏ 20 בדצמבר 1883, ה'תרמ"ה, נז'ין, אוקראינה – 4 באוקטובר 1953, ה'תשי"ד, ניו יורק).

ביוגרפיה
--------

מני לייב זכה לחינוך דתי מסורתי בעיירתו, אצל אביו סוחר העורות. כשהיה בן 13 כבר עבד כשוליית תפרים לסייע לפרנסת המשפחה. הוא הצטרף לתנועה המהפכנית ונאסר על ידי המשטרה הרוסית, אך הצליח להימלט מכלאו ולברוח ללונדון. אז גם החל לפרסם את שיריו הראשונים בעיתונות היידיש בניו יורק. בשנת 1905 היגר לאמריקה והשתקע בניו יורק.

מני לייב היה בין מייסדי החבורה ספרותית המכונה "הצעירים". הוא המשיך במלאכת תפירת הנעליים ובד בבד עסק בשירה, עריכה, ובפעילות ספרותית ציבורית.

היה משורר פורה שכתב ופרסם למעלה מאלפיים שירים, ובהם בלדות, שירי ילדים ושירים למבוגרים. רבים משיריו הולחנו והפכו לשירי זמר אהובים ופופולריים מאוד בקהל דוברי היידיש, בתקופה שבין שתי המלחמות. שיריו הם מלאי יופי ודמיון, וחומרי שירתו שאובים מהעולם היהודי של מזרח אירופה. שיריו מצטיינים באיכותם המוזיקלית ויש בהם משחקי מילים, שעשועי לשון והמצאות לשוניות שובות לב.

שיריו של מני לייב כונסו בכמה כרכים ונפוצו בכל רחבי העולם היהודי. לעברית תורגמו שירים בודדים משלו על ידי מרים ילן-שטקליס, פניה ברגשטיין, א. אינדלמן ואחרים. יצירות אחדות משלו תורגמו על ידי אוריאל אופק, ונדפסו בשעתו ב"דבר לילדים". כרך משיריו, שערך ותרגם שמשון מלצר, יצא לאור אחד מקרא ואחד תרגום.

ספרו של מני לייב בעברית
-----------------------

* מאני לייב, **שירים ובלדות** (תרגם מיידיש: שמשון מלצר), תל אביב: הוצאת י"ל פרץ, 1963. (מקור מול תרגום)

לקריאה נוספת
------------

* ישראל חיים בילצקי, "נסיך שירת היידיש - מאני לייב", **עלי-שיח**, 15/16 (תשמ"ב), 197–200.

קישורים חיצוניים
----------------

ויקישיתוף מדיה וקבצים בנושא **מני לייב** בוויקישיתוף
* כתבי מני לייב בפרויקט בן-יהודה
* רשימת הפרסומים של מני לייב, בקטלוג הספרייה הלאומית
* מני לייב, בספרייה היהודית המקוונת (באנגלית)
* מני לייב, במהדורת האינטרנט של האנציקלופדיה היהודית בשפה הרוסית (ברוסית)
* י. מ. נ. מאני לייב וחיים שויס, דבר, 5 באוקטובר 1953
* סגול, מאני לייב (לזכרו), דבר, 16 באוקטובר 1953
* מאני ליב, "הזר", דבר, 6 בנובמבר 1953

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264303305171
* BnF: cb12187101k (data)
* GND: 118865587
* ISNI: 0000 0000 6644 4414
* LCCN: n86035231
* MusicBrainz: c56a8e90-8951-46e1-a193-33aa2cc52587
* NTA: 089810597
* RERO: 02-A016819377
* SELIBR: 74087
* SNAC: w6gj02z2
* SUDOC: 244269645
* VIAF: 7434832
* WorldCat: lccn-n86035231

 |
**ישועה בן יהודה** (בערבית יהודית: **אבו אלפרג' פרקאן אבן אסד**), חכם קראי בן המאה ה-11.

ישועה בן יהודה נחשב לגדול חכמי הקראים בדורו. הוא פעל בירושלים במאה האחת עשרה. הוא נמנה עם המורים של ישיבת בכתויה, ואף שימש מנהלה של הישיבה. למד ופעל בביתו של יוסף בן נוח, שהיה מרכז לימוד קראי בירושלים במשך שלושה דורות לפחות. כתב מספר חיבורים בשפה הערבית יהודית ובהם שיקע מידיעותיו הנרחבות בתאולוגיה, בגאוגרפיה, בוטניקה ועוד.

על פי נתן שור: "נראה שישועה היה הראשון מחכמי י-ם שעמד לרשותו הטקסט הארמי המלא של ספר המצוות לענן, והוא השתמש בו ב"ספר הישר" שלו".

עיקר פרסומו בא משני פירושים שכתב למקרא. האחד "הפירוש הארוך", והשני "הפירוש הקצר". הפירוש הקצר (שבאופן יחסי ארוך גם הוא), נכתב לבקשת קראי עשיר ממצרים, ובו גם תרגום המילים לערבית. בפירושיו אלו הוא מצטט הרבה מהספרות הרבנית, מהמשנה, התוספתא, מדרשי הלכה והתלמוד הבבלי. חלק מהציטוטים בעברית וחלקם בערבית. ציטוטיו ממקורות אלו הם בעלי חשיבות גדולה כעדי נוסח של הספרות הרבנית. פירושו מצוטט מעל חמישים פעם בפירושו של אברהם אבן עזרא על התורה.

באוסף פירקוביץ' הנמצא בספרייה הלאומית הרוסית בסנקט פטרבורג נמצאים קטעים מפירושו של ישועה בן יהודה על התורה, שמקורם בגניזה הקהירית. פרופ' מנחם כהנא זיהה אותם, ועל פי מובאות בפירושו של ישועה הוציא לאור את ספרי זוטא דברים, שהוא מדרש הלכה תנאי שלא הגיע לידינו.

כמו כן כתב חיבורים נוספים בהלכה הקראית, וביסודות האמונה. תלמידיו תרגמו מספריו לעברית, עוד בימי חייו, כדי להפיץ את תורת רבם בסביבה שאינה דוברת ערבית. הוא היה נערץ גם בקרב השומרונים.

כל כתביו נותרו בכתבי יד. כתבי היד של פירושיו אינם שלמים. חלק מכתביו שרדו רק בתרגומם לעברית.

קישורים חיצוניים
----------------

* חגי בן שמאי, לדמותו של חכם קראי ירושלמי בן המאה הי"א, פעמים 32, תשמ"ז
* ישועה בן יהודה באתר היהודית הקראית עולמית

הערות שוליים
------------

1. ↑  ראו אילה לונשטם, הקראי ישועה בן יהודה - מחברו של פירוש לס' בראשית שנשתמר בלבוש שומרוני, תרביץ כרך מא חוברת ב, הערה 10
2. ↑  לדברי כהנא – מתעתועי הגורל שבזכות הקראים, הלוחמים הגדולים בתורה שבעל פה, שוחזר נדבך חדש מהתורה שבעל פה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007527264905171
* ISNI: 0000 0000 4433 8338
* LCCN: no2003041662
* VIAF: 58767269
* WorldCat: lccn-no2003041662

 |
***I Hear You*** הוא אלבום הבכורה הקרוב של התקליטית והזמרת הדרום קוריאנית פגי גו, שיצא לאוור ב-7 ביוני 2024 דרך XL Recordings. זה כולל את הסינגלים שלה "I Go ", "(It Goes Like) Nanana ", "I Believe in Love Again" עם לני קרביץ ו-"1+1=11". האלבום יכלול גם שיתוף פעולה עם Villano Antillano .

רקע ונושאי האלבום
-----------------

גו כינתה *I Hear You* "יותר מסתם אלבום הבכורה [שלה]" מכיוון שהיא הרגישה שהוא "מגלם אינספור שעות של מסירות במסע [שלה] ליצור משהו נצחי".  האלבום הושפע ממוזיקת האוס של שנות ה-90. 

גו הוציאה את "1+1=11" כסינגל לצד ההכרזה על האלבום באפריל 2024, שנועד לייצג את הנושא המתנהל של האלבום של "ביחד". גו שיתפה פעולה עם האמן האיסלנדי-דני אולאפור אליאסון בסרטון "1+1=11", והוא גם עיצב את המראות הזוויות שהיא עונדת סביב אוזניה על עטיפת הסינגל, ותרם את שירו "הכוכב שלך נראה מבפנים" הרצועה הראשונה, "Your Art".

סינגלים
-------

האלבום כולל את הסינגל "I Go" של גו משנת 2021, כמו גם את השיר המצליח ביותר שלה, "(It Goes Like) Nanana של 2023". בנוסף לכלול גם את שיתוף הפעולה שלה עם לני קרביץ, "I Believe in Love Again", הוציאה גו את הסינגל המוביל , "1+1=11", באפריל 2024.

רשימת רצועות
------------


1. 1 2  Monroe, Jazz (4 באפריל 2024). "Peggy Gou Announces Debut Album *I Hear You*, Shares New Song and Video: Watch". *Pitchfork*. נבדק ב-7 באפריל 2024. `{{cite web}}`:  (עזרה)
**הגנת בוקס אנד וואן** (באנגלית: **Box-and-one defense**) היא טקטיקת הגנה בכדורסל, בה שחקן אחד שומר בהגנה אישית על השחקן הדומיננטי מהקבוצה היריבה, וארבעת השחקנים האחרים שומרים בהגנה אזורית.

תיאור הגנת בוקס אנד וואן
------------------------

בהגנת בוקס אנד וואן ארבעה שחקנים משחקים בהגנה אזורית מסתדרים במגרש במבנה קופסה השומר על הסל כאשר בדרך כלל שני השחקנים הגבוהים בקבוצה (הקו הקדמי) שומרים מתחת לסל ושני השחקנים הנמוכים (הקו האחורי) שומרים ליד קו העונשין. שחקן ההגנה החמישי, שהוא לרוב השומר הטוב ביותר בקבוצה ישמור את שחקן ההתקפה הטוב ביותר בקבוצה השנייה בהגנה אישית.
בדרך כלל נעשה שימוש בהגנת בוקס אנד וואן נגד קבוצות עם שחקן דומיננטי במיוחד. הרעיון הוא לנסות לסגור את השחקן הדומיננטי על ידי אילוצו לשחק מול שומר חזק, גבוה ומהיר. שחקנים כמו אלן אייברסון וריי אלן התמודדו לעיתים קרובות עם הגנת בוקס אנד וואן בזמן ששיחקו באוניברסטאות.
וריאציה נוספת היא "Diamond-and-one defense", שבה ארבעת השחקנים בהגנה מסודרים בתבנית יהלום (אחד מתחת לסל, שניים בין הסל לקו העונשיין, והרביעי בקו העונשיין). וריאציה נוספת היא שבה שלושה מגנים משחקים בהגנה אזורית ואילו השניים הנותרים משחקים בהגנה אישית. החולשה הגדולה ביותר של הגנת בוקס אנד וואן היא הפגיעות שלה למסירה לאמצע ה"קופסה". מכיוון שאין שחקן הגנה שאחראי לאזור זה של המגרש, קבוצות התקפיות מסוגלות לנצל את הפער. מסירה לאמצע הקופסה או לחלק העליון של הקופסה תניב בדרך כלל זריקה מחצי מרחק. לחלופין, זה "ישבור" את הקופסה ויגרום לארבעת מגיני האזור ליפול בתוך המפתח ובמסירה שנייה ייתן מבט פתוח ובלתי מעורער מההיקף. מסיבה זו, הגנת בוקס אנד וואן לא נראית לעיתים קרובות בליגות המקצועניות.

### NBA

הגנת הבוקס אנד וואן שימשה בעיקר בסדרת הגמר של שנת 2019 ב-nba בין הקבוצות גולדן סטיט לטורונטו ראפטורס. בסוף משחק 2 בסדרה, הראפטורס השתמשו בהגנת בוקס אנד וואן על מנת לסגור את סטפן קרי מלקבל את הכדור, מכיוון שהוא היה האיום העיקרי בקבוצה לאחר שקליי תומפסון נפצע. הטקטיקה הזו מנעה מגולדן סטייט ווריורס לעשות סל במשך יותר מחמש דקות. מה שהביא את הראפטורס לעשות ריצת 18–0. במשחק 4, הראפטורס שוב השתמשו באותה הגנה בניצחון 105–92 כדי לעלות ליתרון 3–1 בסדרה.
הראפטורס שוב השתמשו בהגנה זו בפלייאוף ה-NBA 2020 במהלך חצי גמר המזרח נגד בוסטון סלטיקס. לאורך הסדרה, הראפטורס השתמשו שוב בהגנה נגד ג'ייסון טייטום במשחק 4 בסדרה, וקמבה ווקר במשחק 6 בסדרה, וניצחו בשני המשחקים. במשחק 7 בסדרה שיחקו שוב בהגנת בוקס אנד וואן, אבל הראפטורס הפסידו בסופו של דבר במשחק המכריע.

ראו גם
------

* הגנה אישית
* הגנה אזורית

הערות שוליים
------------

1. ↑  אודות הכותב: אדם לאוב, מילון הNBA – הגנות, התקפות ומה שבינהן, באתר Orangeball, ‏2023-12-10
2. ↑  מליניאק, אריה (2019-06-18). "איך עושים את זה נכון / אריה מליניאק". *Ynet*. נבדק ב-2023-12-10.
**הרכבת התחתית של ריאד** (בערבית: **قطار الرياض**) היא פרויקט תחבורתי העומד בבניינו בעיר ריאד, בירת ערב הסעודית. הרכבת תכלול שישה קווים של רכבת חשמלית באורך כולל של 176 קילומטר ובהם 85 תחנות. הפעלת הרכבת צפויה לשנת 2023 או 2024.

הרכבת
-----

אוכלוסיית העיר ריאד צפויה להגיע ל-8 מיליון איש עד לשנת 2030. הרכבת התחתית היא המרכיב המרכזי של תשתית התחבורה החדשה בעיר, שתכלול גם שלושה קווי אוטובוסים מהירים באורך כולל של 85 קילומטרים. תשתית זו מיועדת להביא להפחתה משמעותית של השימוש במכוניות בעיר ולהקטין את זיהום האוויר בה.

עבודות הקמת הרכבת התחתית החלו בשנת 2014 ומתנהלות על ידי מספר חברות הנדסה, רובן מארצות המערב. עלות הפרויקט היא כ-22.5 מיליארד דולר.

קווי הרכבת ערוכים בעיקרם בתבנית של רשת מלבנית. חלק מן המסילות יונח מעל לפני הקרקע. מקצת מ-85 התחנות יהוו צמתים בין הקווים השונים ולצורך כך הן נבנות במפלסים שונים. ארבע מן התחנות יחברו בין קווי הרכבת לבין קווי האוטובוס החדשים.

מסילות הרכבת יהיו ברוחב סטנדרטי של 1,435 מילימטר. הפעלת הרכבת תהיה אוטומטית (ללא נהגים). ברשת הרכבת התחתית יפעלו כ-600 קרונות שיסופקו על ידי החברות סימנס, בומברדייה ואלסטום. בקו מס' 1 יפעלו רכבות ובהן ארבעה קרונות וביתר הקווים יפעלו רכבות של שני קרונות.

פרויקט הרכבת התחתית מנוהל על ידי הרשות לפיתוח ריאד.

### הקווים

| קוד הקו | שם הקו | אורך הקו | תחנות בקו | תחנות צומתעם קווים אחרים | הערות |
| --- | --- | --- | --- | --- | --- |
| 1 | הקו הכחול | 38 קילומטר | 22 | 4 | קו צפון-דרום |
| 2 | הקו האדום | 25.3 קילומטר | 13 | 3 | קו מזרח-מערב |
| 3 | הקו הכתום | 40.7 קילומטר | 20 | 2 | קו מזרח-מערב |
| 4 | הקו הצהוב | 29.6 קילומטר | 8 ‏(3 משותפות עם קו 6) | 2 | הקו מחבר בין העיר לבין נמל התעופה המלך חאלד |
| 5 | הקו הירוק | 12.9 קילומטר | 10 | 2 |  |
| 6 | הקו הסגול | 29.9 קילומטר | 8 ‏(3 משותפות עם קו 4) | 3 |  |

  

קרון המטרו של ריאד (ללא נהג)

קישורים חיצוניים
----------------

ויקישיתוף מדיה וקבצים בנושא **הרכבת התחתית של ריאד** בוויקישיתוף
* 
* אתר הרכבת התחתית (באנגלית)
* אתר הרשות לפיתוח ריאד
* אתר קונסורציום BACS, בונה קווים 1 ו-2
* הרכבת התחתית של ריאד, באתר Railway Technology

הערות שוליים
------------

1. ↑  מקור: אתר Railway Technology
**Jones in the fast lane** הוא משחק סימולציה, אשר מדמה את התפתחותו של אדם בעולם (וכולל לימודים, עבודה, ואפילו מדד שמחה). המשחק פותח על ידי חברת Sierra Entertainment בשנת 1990, ומקור שמו בביטוי האנגלי keeping up with the Joneses (המתייחס להשוואת הצלחתך בחיים להצלחת שכנך).

בשנת 2006, פותחה גרסת Flash לא רשמית למשחק.

פיתוח
-----

שמו המקורי של המשחק היה *Keeping Up with Jones*. הבחירה בממשק דמוי משחק לוח נעשתה על מנת לוודא שהמשחק יהיה נגיש לשחקנים צעירים, ובלתי מנוסים.

גרפיקת ה-VGA בת 256 הצבעים הייתה מרשימה לזמנה, עת מרבית משחקי המחשב עדיין התבססו על גרפיקת EGA בת 16 צבעים בלבד. נוסף על כן, על אף שהופק בשנת 1990, היה מראשוני המשחקים לרוץ על Windows 3.0, אשר יצא במאי אותה שנה.

מאפייני המשחק
-------------

המשחק מציג בפני השחקן טבעת בניינים, דמוית משחק לוח. הדמות אותה משחק השחקן מיוצגת על ידי גולה צבעונית, הנעה בין הבניינים בטבעת, המוגבלת על ידי אורך התור. כל תור במשחק אמור לייצג שבוע אחד בחיי השחקן, והזמן בו מתקדם על ידי תנועה ממקום למקום, עבודה, לימודים ומנוחה. בכל תור, על השחקן להחליט אילו פעולות תבצע הדמות.

עם סיום התור, מתקבלת הודעה המספרת מה עבר על הדמות בסוף השבוע, ונגרע מכספה סכום כספי כלשהו (לרוב, פחות מ-200 דולר). האירוע בסיום השבוע קשור לרוב לאחת הקניות שביצעה הדמות באותו השבוע (למשל, אם קנתה כרטיסים לתיאטרון, ההודעה תספר על הבילוי).

המשחק מתובל בהומור האופייני למשחקי חברת Sierra, והעובדים במרבית בתי העסק אליהם השחקן נכנס מברכים אותו לשלום, ומעירים הערות הומוריסטיות שונות. המשחק היה יוצא דופן לתקופתו בכך שהדמויות אשר פנו לדמות, היו דמויות מצולמות, ותנועות השפתיים שלהן תאמו לדיבורן (אם כי לא נעשה שימוש בווידאו).

במשחק יכולים לשחק לכל היותר 4 שחקנים בו זמנית, אשר משחקים בתורות, כל אחד שבוע מחייו. ניתן גם כשחקן בודד, להתחרות בבינה מלאכותית המגלמת דמות בשם Jones.

הצלחה מסחרית וביקורת
--------------------

על אף עיצובו הצבעוני והאינטואיטיבי, המשחק לא זכה להצלחה מסחרית, ומבקרים רבים ראו בו לא יותר מאשר משחק קופסה ממוחשב, גם אם מתוחכם לזמנו.

קישורים חיצוניים
----------------

* Jones in the Fast Lane, ברשת החברתית פייסבוק
* תיאור המשחק באתר Giant Bomb
* Fast Lane, גרסה חדשנית למשחק באתר iTunes

הערות שוליים
------------

1. ↑  *Jones in the Fast Lane*  - Flash Port
2. ↑  Wilson, Johnny L. (ביוני 1990). "Keeping Up With Jones". *Computer Gaming World* (72): 16. `{{cite journal}}`:  (עזרה)
**בית הכנסת נווה שלום** הוא בית כנסת בשכונת משכנות ישראל בירושלים, שהוקם על ידי הרב שלום יוסף עראקי בשנת ה'תרס"ה (1905).

היסטוריה
--------

בעליית אעלה בתמר בשנת ה'תרמ"ב (1882) עלו יהודים מהעיר צנעא שבתימן לירושלים. בירושלים לא קיבלו אותם קהילות הספרדים והאשכנזים והתייחסו אליהם בניכור, ורק לאחר שנוצרים תמכו בהם נחלצו לעזרתם יהודי המקום, מפני הפחד מהמיסיון. בתחילה ישבו יהודי תימן בכפר התימנים בשילוח, אך סולקו משם על ידי הבריטים שחששו לחייהם.

בשנת ה'תרמ"ה (1885) יצא הרב שלום יוסף עראקי כשד"ר לתימן ולהודו לאסוף תרומות ליהודי תימן בירושלים, ובשובו רכש חלקת אדמה בשכונת משכנות ישראל, עליה בנה את ביתו ואת בית הכנסת שקרא את שמו "נווה שלום". בתים אלו נחנכו בחודש אלול ה'תרמ"ה. נוסח בית הכנסת שייסד היה בנוסח תימני שאמי, ונקרא על שם אבי משפחתו מארי שלום עראקי.

לאחר פטירתו של הרב שלום יוסף עראקי בשנת ה'תרע"ג (1913) עברה הנהגת בית הכנסת בירושה לנכדו הרב שלום חיים צארום, שגדל בביתו לאחר פטירת אביו בצעירותו. הרב שלום חיים חיבר את בית הכנסת לתשתיות החשמל, ובכך היה הראשון מיהודי תימן תושבי השכונה שחיבר את ביתו ואת בית הכנסת לחשמל. בנוסף חיבר את בתי השכונה ובית הכנסת לתשתיות מים וביוב.

בתקופת פעילות תנועת המרי העברי פעלה בבית הכנסת תחנת קשר אלחוטית של ההגנה.

לאחר פטירת הרב שלום חיים צארום בשנת ה'תשל"ה (1974) עברה ההנהגה לבנו סעדיה.

בבית הכנסת חדלו להתקיים תפילות במניין בשנת ה'תש"ס (2000) בערך, מפני שרוב תושבי השכונה הוותיקים עזבו אותה. בשנת ה'תשס"ו (2006) בערך הקימה נכדתו של הרב סעדיה צארום את קהילת "ואני תפילה" שהתפללה בבית הכנסת כתשע שנים עד שנת ה'תשע"ה (2015), אז עברה הקהילה למבנה אחר.

כיום לא מתקיימות תפילות במניין בבית הכנסת, אך מתקיימים בו שיעורי תורה במשך השבוע.

בית הכנסת
---------

בתקופה מסוימת היו שלושה חזנים קבועים בבית הכנסת: הרב שלום חיים צארום, סעדיה משה שאול, וחיים מנזלי.

הרב שלום חיים לא ראה בעין יפה כניסה לבית הכנסת במכנסיים קצרים או שרוולים מופשלים.

בבית הכנסת בקיר הדרומי תלוי לוח זיכרון גדול עליו רשומים שמות הנפטרים מבית הכנסת.

גלריה
-----

* בית הכנסת במבט מרחוב שפרעםבית הכנסת במבט מרחוב שפרעם
* בית הכנסת במבט מרחוב נרקיסבית הכנסת במבט מרחוב נרקיס
* חלונות משובצים בכיפת בית הכנסתחלונות משובצים בכיפת בית הכנסת

ראו גם
------

* בית הכנסת אהל שלמה
* בית הכנסת שבזי
* בית הכנסת הגורל

לקריאה נוספת
------------

* פרופ' יהודה ניני, **תימן וציון – הרקע המדיני החברתי והרוחני לעליות הראשונות מתימן**, פרק תשיעי: עולי תימן בארץ ישראל בשנים תרמ"ב–תרע"ד (1882–1914), עמודים 259–260

קישורים חיצוניים
----------------

ויקישיתוף מדיה וקבצים בנושא **בית הכנסת נווה שלום** בוויקישיתוף
* אתר האינטרנט הרשמי של בית הכנסת נווה שלום

הערות שוליים
------------

1. 1 2 3 4 5 6  בית הכנסת נווה שלום, אודות: סיפורו של בית הכנסת "נוה שלום" בשכונת משכנות ישראל
2. ↑  פרופ' יהודה ניני, **תימן וציון – הרקע המדיני החברתי והרוחני לעליות הראשונות מתימן**, פרק תשיעי: עולי תימן בארץ ישראל בשנים תרמ"ב–תרע"ד (1882–1914), עמודים 259–260
3. 1 2 3 4  אליהו שאול, **קווים לדמותו של המנוח ר' שלום חיים צארום זצ"ל**, בתוך: הוועד הכללי לקהילת התימנים בירושלים: קורות ומעשים, תשל"ג–תשל"ה, עמודים 48–52
4. ↑  יד זיכרון: שלט זיכרון על מבנה בית הכנסת, תמונה שלו באתר שכונת נחלאות
**סימולציות חברתיות** (באנגלית: **Social simulation games**) הוא תת-ז'אנר של משחקי סימולציות חיים המדמה אינטראקציות חברתיות, מערכות יחסים ופעילויות בתוך סביבות וירטואליות.

המשחקים בז'אנר לעתים רבות מתמקדים בהיבטים שונים של החיים כמו יצירת קשרים חברתיים, היכרויות, בניית מערכות יחסים, ניהול משק בית ועיסוק בקריירה.

המשחקים בז'אנר מספקים לשחקנים את ההזדמנות ליצור ולשלוט בדמויות וירטואליות שונות, להשפיע על האופן שבו החיים שלהם יראו, ומערכות היחסים שלהם דרך החלטות רבות המתבצעות לאורך המשחק. 

כמה מהמשחקים הפופולריים ביותר בז'אנר כוללים את סדרת סדרת משחקי הסימס וסדרת משחקי Animal Crossing.

**היסטוריה**

הז'אנר התפתח במקור במהלך שנות השמונים עם משחקי סימולציה כמו "Little Computer People" שיצא ב-1985 ו-"SimLife" שיצא ב-1992.

ההצלחה של משחק בניית הערים "SimCity", אשר יצא ב-1989, נתן לחברת הפיתוח מקסיס את ההשראה לפתח את משחק הסימולציה החברתית "הסימס", אשר יצא לשווקים ב-2000. המשחק אפשר לשחקנים ליצור ולשלוט בדמויות וירטואליות שונות אשר חיו, עבדו וקיימו אינטראקציות עם אנשים וירטואלים אחרים הגרים בסמוך אליהם. ההצלחה של המשחק הוביל לפיתוח של חבילות הרחבה, משחקי המשך ומשחקי ספין-אוף שונים, וסדרת המשחקים הפכה עם השנים לאחת מסדרות משחקי הווידאו הנמכרות ביותר בכל הזמנים.

סדרת משחקים בולטת נוספת בתת הסוגה היא סדרת משחקי Animal Crossing. המשחק הראשון בסדרה יצא לשווקים ב-2001. בסדרת המשחקים, אשר צברה פופולריות רבה ברחבי העולם לאורך השנים, השחקן שולט בדמות של חיה אנטרומורפית הנמצאת בחופשה באי קסום ומקיימת אינטראקציות עם חיות אנתרופומורפיות אחרות, וכולם באי עוסקים במגוון פעילויות כמו דיג,תפיסת חרקים, חיפוש אחר מאובנים, ועוד.

בעקבות ההצלחה של המשחקים הללו פותחו לאורך השנים משחקים דומים רבים.

  

**משחקיות**

משחקי הסימולציה החברתיים מאפשרים לשחקנים לחקור עולמות וירטואליים, לקיים אינטראקציה עם דמויות שאינן שחקנים, ולהשפיע על האופן שבו יראו החיים של האנשים הוירוטאלים בהם השחקן שולט. אלמנטים מרכזיים במשחקים מהסוג הזה:

* האפשרות ליצור דמויות - לרוב השחקנים מסוגלים ליצור דמות ולבצע לה התאמה אישית למראה, לאישיות וכמו גם לתכונות אחרות.
* האפשרות לקחת חלק באינטראקציות חברתיות - לרוב השחקנים מסוגלים לעסוק במגוון פעילויות חברתיות שיחות עם אנשים, פלירטוט, לצאת לדייטים, יצירת קשרים חברתיים חדשים ויצירת קשרים רומנטיים דמויות שאינם שחקנים או שחקנים אחרים.
* האפשרות להשתמש בכסף וירטואלי - לעתים רבות ניתן להשתמש במשחקים הללו בכסף וירטואלי על מנת לחתור להשיג את מטרות שונות בעולם המשחק.
* בנוסף לכך לעתים רבות ניתן גם לגרום לדמות הוירטואלית לפתח מיומנויות שונות, לקדם את הקריירה שלהם, ולשפר את מערכות היחסים בחייהם.
* כמו כן, לעתים רבות מתרחשים בעולם המשחקים אירועים אקראיים שמשפיעים על הדמויות הוירטואליות, האקלים משתנה בהתאם לעונת השנה, והאופן שבו הדמויות שאינם שחקנים מתנהגות עשוי גם לגרום לשינויים לכאורה אקראיים בעולם המשחק.

ראו גם
------

* סימולציות ניהול ממוחשבות
* סימולציות חיים
פירוש נוסף ערך זה עוסק בפוליטיקאי וכדורגלן עבר. אם התכוונתם לחלל צה"ל שנהרג בלינץ' ברמאללה בשנת 2000, ראו הלינץ' ברמאללה.

**יוסי אברהמי** (נולד ב-25 בפברואר 1957) הוא כדורגלן עבר ופוליטיקאי ישראלי שכיהן כראש מועצת גבעת זאב מ־2008 עד מרץ 2024. ככדורגלן שיחק בעמדת החלוץ בקבוצת בית"ר ירושלים, והיה שותף לזכייתה בגביע המדינה בשנים 1976 ו-1979. אברהמי כונה בפי האוהדים "הווספה".

ביוגרפיה
--------

אברהמי נולד וגדל בירושלים במשפחה דתית, לשמואל ושרה, שעלו לישראל מהעיר יזד שבאיראן. אביו היה חנווני ברחוב צפניה בירושלים. אברהמי הסתיר מהוריו את העובדה ששיחק בנוער של בית"ר לנוכח העובדה שהמשחקים נערכו בשבת. אברהמי גדל כבן טיפוחיו של מישל פורטל שהעלה אותו לקבוצת הבוגרים בעונת 1974/1975.

אברהמי שיחק רוב הזמן כחלוץ, והיה ידוע בעיקר בשל מהירותו הגבוהה ביציאה להתקפות מעבר ולכן כונה "הווספה". אברהמי היווה שחקן משלים למערך של בית"ר בתקופה זו שכללה את שלישיית "שוקולד-מנטה-מסטיק" (אורי מלמיליאן, דני נוימן וויקטור לוי) אך לא הרבה לכבוש. בעונת 1975/1976 היה שותף כשחקן בתואר ההיסטורי הראשון של הקבוצה, גביע המדינה לעונת 1975/1976. בעונת 1979 זכה אברהמי יחד הקבוצה בגביע נוסף, כשבפריצה אופיינית למהירותו הרבה הבקיע את השער שהעלה את בית"ר ליתרון 0–2, שהכריע את המשחק. כמו כן, זכה אברהמי עם הקבוצה בתואר אלוף האלופים לעונת 1975/1976. במהלך הקריירה של אברהמי בקבוצה, סיימה הקבוצה 4 פעמים במקום השני של הליגה.

אברהמי זכה לדקות משחק רבות דווקא בעונת 1979/1980 בה נשרה הקבוצה לליגת המשנה, ואף הוזמן לשחק בנבחרת ישראל שם ערך הופעה בודדת במשחק נגד נבחרת אוסטריה בשנת 1979. לאחר עונת 1983/1984, בה הפסידה בית"ר את האליפות, החליט מאמן הקבוצה דוד שווייצר לשחרר את אברהמי, ובעקבות כך החליט אברהמי לפרוש ממשחק פעיל.

במהלך הקריירה שלו שנמשכה 10 עונות, כולן בבית"ר ירושלים, רשם אברהמי 229 הופעות במדי הקבוצה וכבש 18 שערים.

קריירה פוליטית
--------------

לאחר הפרישה פנה אברהמי לפוליטיקה. אברהמי, המתגורר בגבעת זאב, ניצח בבחירות ב-2008 בבחירות לראשות המועצה, וזאת לאחר שכבר התמודד על התפקיד בעבר ומילא תפקידים אחרים במועצה. הוא נבחר מחדש לתפקיד בבחירות המקומיות ב-2013 וב-2018.

לקראת הבחירות שנועדו להערך באוקטובר 2023 הודיע אברהמי כי אין בכוונתו להתמודד לכהונה נוספת. עקב פריצת מלחמת חרבות ברזל נדחו הבחירות עד לפברואר 2024, ואברהמי סיים את תפקידו במרץ 2024.

תארים ככדורגלן
--------------

בית"ר ירושלים
* גביע המדינה (2): 1975/1976, 1978/1979
* אלוף האלופים (1): 1975/1976

קישורים חיצוניים
----------------

* פרופיל, באתר ההתאחדות לכדורגל בישראל

הערות שוליים
------------

1. 1 2  זמן מעריב, יוסי אברהמי ניצח בגבעת זאב, באתר nrg‏, 26 בנובמבר 2008
2. ↑  רון עמיקם, מאיר גבאי, רוני דיאון, **אני אוהב אותך בית"ר - תולדות בית"ר ירושלים**, פרק שביעי, יוסי אברהמי, עמוד 117, הוצאת Media41LTD
3. ↑  גביע המדינה 1975/6 – התואר הראשון של בית"ר ירושלים בהיסטוריה באתר האוהדים של בית"ר ירושלים
4. ↑  גביע המדינה 1978-1979, באתר האוהדים של בית"ר ירושלים
5. ↑  יוסי אברהמי פרש מכדורגל, מעריב, 30 באוגוסט 1984
6. ↑  יעל פרידסון, ממשיכים לקדנציה נוספת: ברקת בירושלים וחולדאי בתל אביב, באתר nrg‏, 23 באוקטובר 2013
7. ↑  מסכמים בחירות: כל המנצחים והמפסידים, באתר ישראל היום, 23 באוקטובר 2018
**עלי מוסא דקדוק** (בערבית: **علي موسى دقدوق**) המכונה גם אבו **חסין סאג'ד** הוא פעיל חזבאללה בכיר יליד הכפר עייתא א-שעב בדרום לבנון דמותו של עלי מוסא דקדוק מזוהה עם מספר תקיפות במזרח התיכון משום שלקח חלק בפעילות מבצעית וארגונית של חזבאללה וארגונים נוספים המקושרים לאיראן החל משנות ה-80. הוא נכלא על ידי האמריקאים בעיראק ושוחרר על ידי ממשלת עיראק.

המודיעין האמריקני טען כי עדותו של דקדוק במהלך כליאתו היא עדות מרכזית לשיתוף פעולה בין איראן לחזבאללה. נטען כי הוא היה מנחה מרכזי של רשת צלפים של כוח קודס של משמרות המהפכה בעיראק.

ביוגרפיה
--------

דקדוק נולד בלבנון והחל משנת 1983 היה מעורב בפעילות צבאית נגד צה"ל בדרום לבנון ובאזור הביטחון כמו כן הוא השתתף במאבקים פנים-לבנוניים בין השנים 1988 ל-1990.

ב-2006 נשלח דקדוק לעיראק על ידי הנהגת חזבאללה לסייע למיליציות השיעיות בלחימה נגד צבא ארצות הברית וכוחות הקואליציה ושימש קצין מבצעים של חזבאללה בעיראק.

הוא נתפס על ידי חיילי ארצות הברית בבצרה, עיראק ב-20 במרץ 2007 יחד עם קייס אל-ח'זעלי ואחיו לאית' אל-ח'זאלי.

ב-16 בדצמבר 2011, הודיעו גורמים מהממשל האמריקאי והעיראקי על העברת דקדוק לידי ממשלת עיראק. תהליך זה בוצע לאחר שממשל אובמה קיבל הבטחות מהממשל העיראקי כי דקדוק יועמד לדין בגין פשעיו, ביניהם מעורבות בפיגוע שבו נרצחו חמישה חיילים אמריקאים.

ב-2012 שחרר הממשל העיראקי את דקדוק ללבנון. חזרתו העלתה ביקורות בקרב גורמים אמריקאים וגילה את האתגרים המשפטיים והדיפלומטיים הנלווים לשחרור אסירים בעלי רקע טרוריסטי למרות בקשתו של הממשל האמריקאי כי דקדוק יועמד לדין על פשעיו העיראקאים טענו מנגד כי ממשלת עיראק לא מצאה צידוקים משפטיים להמשך החזקתו.

דקדוק חזר ללבנון וחידש את פעילותו במסגרת חזבאללה שם מונה לאחראי על הכשרת הכוחות המיוחדים של הארגון עד שמונה ב-2018 למפקד תיק הגולן.

במהלך שהותו בעיראק דקדוק היה מעורב באימון פעילים שיעים עיראקים בתמיכה של כוח קודס האיראני ובפעילות מבצעית של מיליציות שיעיות נגד כוחות בעלות הברית הפעלתו של דקדוק וחזבאללה בעיראק מדגימה את הקשר העמוק בין הארגון לאיראן ולאסטרטגיה הרחבה של טהראן במזרח התיכון

דובר צה"ל חשף ב-2019 כי דקדוק מונה לראש התשתית הצבאית של חזבאללה ברמת הגולן המכונה תיק הגולן התשתית כוללת עשרות פעילים המתגוררים בכפרי צפון הגולן ומצוידים באמצעי לחימה המטרה ליצור עבור חזבאללה יכולת התמודדות עם ישראל בחזית רמת הגולן בעת חירום.

בדצמבר 2023 במהלך מלחמת חרבות ברזל חוסל בנו של עלי מוסא דקדוק, חסן עלי דקדוק פעיל גם הוא בתיק הגולן של חזבאללה באזור קוניטרה שבדרום סוריה, ואיתו שלושה פעילי חזבאללה בזמן שביצעו סיור סמוך לגבול.

הערות שוליים
------------

1. 1 2 3  מחזיק ב"תיק הגולן": מי הוא בכיר חיזבאללה שבנו חוסל בסוריה?, באתר www.maariv.co.il, ‏2023-12-09
2. 1 2 3  עלי מוסא דקדוק (אבו חסין סאג’ד): דיוקנו של מפקד ההתארגנות הצבאית של חזבאללה ברמת הגולן ("תיק הגולן"), באתר מרכז המידע למודיעין ולטרור על שם אלוף מאיר עמית
3. ↑  "U.S. Says Iran Helped Iraqis Kill Five G.I.'s". *New York Times*. 3 ביולי 2007. `{{cite web}}`:  (עזרה)
4. ↑  בן-חורין, יצחק; וושינגטון (2007-07-02). "קצין מבצעים של חיזבאללה נלכד בעיראק". *Ynet*. נבדק ב-2024-04-03.
5. 1 2  עלי דקדוק הינו לבנוני, פעיל בכיר בחזבאללה, שהופעל בעיראק ע"י כוח קדס האיראני במשימות סיוע צבאי למליציות השיעיות. באתר מרכז המידע למודיעין ולטרור על שם אלוף מאיר עמית
6. ↑  רועי קייס, החיסול בסוריה: בין ההרוגים, פעילים מלבנון וסורי שגויס מ"תיק הגולן", באתר כאן 11, ‏09 בדצמבר,2023
אופק צריך למות

מאפיינים
--------

אורכו של הנתחן הכחול עד 30 ס"מ. הוא בעל גוף כחול עם זנב צהוב וסנפירי חזה קטנים צהובים. הראש גדול ומוגבה מעט עם שפתיים קטנות ועיניים שחורות גדולות. קצה הגוף בעל סנפירים גדולים אך הזנב קטן. על צידי הגוף העליונים תצורת כתם שחור גדול המגיע מהזנב ועד העיניים.

בתרן זה חי באזור האינדו-פסיפי בשוניות אלמוגים טרופיות מאינדונזיה, יפן, הפיליפינים וצפון אוסטרליה עד לסרי לנקה והודו. זהו דג פעיל יום המחפש למאכל יצורים קטנים החיים בין האלמוגים, מאצות ומפלנקטון.

דגים אלה מתרבים בקבוצה גדולה בה נמצאים זכרים ונקבות הפולטים יחד זרע וביציות למים ואינם דואגים לביצים הצפות באוקיינוס.

בתרבות
------

דג זה מוכר לציבור בעקבות הסרט של אולפני דיסני, "מוצאים את נמו", ובעיקר בעקבות סרט ההמשך, "מוצאים את דורי", בו הגיבורה היא דגה שכחנית ממין זה.

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **נתחן כחול** בוויקישיתוף
* נתחן כחול, באתר ITIS (באנגלית)
* נתחן כחול, באתר NCBI (באנגלית)
* נתחן כחול, באתר Animal Diversity Web (באנגלית)
* נתחן כחול, באתר FishBase (באנגלית)
* נתחן כחול, באתר GBIF (באנגלית)

הערות שוליים
------------
**יוסי אסרף** הוא פוליטיקאי ישראלי המכהן כראש מועצת גבעת זאב.

ביוגרפיה
--------

התגייס לצה"ל ושירת בגבעתי ולאחר מכן במילואים בגדס"ר. לאחר שירותו הצבאי למד הנדסה ובניין והוא בעל תואר הנדסאי.

קודם כניסתו לפוליטיקה היה אסרף בעליה של רשת מוצרי חשמל ועמד בראש ארגון חסד על שם גיסו צביקה כהן, שנרצח בפיגוע בשנת 2002.

לאחר שראש מועצת גבעת זאב יוסי אברהמי הודיע כי לא יתמודד לכהונה נוספת, הכריז יוסי אסרף על מועמדותו לתפקיד. בבבחירות למועצת גבעת זאב ב־27 בפברואר 2024 גבר אסרף על חגי חיות, כשהוא זוכה ברוב של כ-59.2% מקולות הבוחרים. עומד בראש סיעת "תקווה לגבעה" (הכוללת חרדים, חילונים ודתיים לאומיים) ונתמך בבחירות גם על ידי דגל התורה.

קישורים חיצוניים
----------------

* יוסי אסרף, ברשת החברתית פייסבוק

הערות שוליים
------------

1. ↑  יוסי אסרף חושף את תכנית 2030 לגבעת זאב, באתר ערוץ 7, 28 בספטמבר 2023
2. ↑  כיכר בשיתוף 'תושבים מובילים אחרת', ‏בגבעת זאב מוכיחים שאפשר גם אחרת, באתר כיכר השבת, 28 באוגוסט 2023
3. ↑  הפיצול החרדי מתרחב: ש"ס תצביע לחיות לראשות גבעת זאב, בדגל יתמכו באסרף, באתר JDN‏
**זינב דוסו** (באיטלקית: **Zaynab Dosso**; נולדה ב-12 בספטמבר 1999) היא אתלטית איטלקייה, זוכת מדליית ארד באליפות עולם באולם (גלאזגו 2024) בריצת 60 מטר.

ביוגרפיה
--------

דוסו נולדה וגדלה בחוף השנהב. בשנת 2002 היגרו הוריה לאיטליה והיא הצטרפה אליהם בשנת 2009. בשנת 2016 קיבלה אזרחות איטלקית. 

### 2022

באליפות אירופה שנערכה במינכן, גרמניה באוגוסט 2022 היא זכתה במדליית ארד בריצת שליחות 4x100 מטר בתוצאה של 42.84 שניות, אחרי גרמניה (42.34 שניות) ופולין (42.61 שניות). נוסף לכך, היא סיימה במקום שביעי בריצת 100 מטר בתוצאה של 11.37 שניות, בשלב חצי הגמר היא קבעה תוצאה של 11.28 שניות.

### 2023

באליפות העולם שנערכה בבודפשט, הונגריה בסוף אוגוסט 2023 היא סיימה במקום רביעי בריצת שליחות 4x100 מטר בתוצאה של 42.49 שניות. נוסף לכך, היא סיימה במקום 19 בריצת 100 מטר בתוצאה של 11.19 שניות, בשלב המוקדמות היא קבעה שיא לאומי חדש של 11.14 שניות.

### 2024

בתחרות באולם שנערכה בטורון, פולין ב-6 בפברואר 2024 היא קבעה בריצת 60 מטר שיא אישי חדש של 7.02 שניות.

#### מדליית ארד באליפות עולם באולם

כחודש לאחר מכן, באליפות העולם באולם שנערכה בגלאזגו, הממלכה המאוחדת, ב-2 במרץ אותה שנה זכתה במדליית ארד בריצת 60 מטר בתוצאה של 7.05 שניות, אחרי ג'וליאן אלפרד מסנט לוסיה (6.98 שניות) ואווה סוובודה מפולין (7.00 שניות).

שיאים אישיים
------------

### אצטדיון

* ריצת 100 מטר: 11.14 (2023), **שיא איטליה**

### אולם

* ריצת 60 מטר: 7.02 (2024)

קישורים חיצוניים
----------------

ויקישיתוף מדיה וקבצים בנושא **זינב דוסו** בוויקישיתוף

* זינב דוסו, באתר olympedia.org
* זינב דוסו, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14622202

 |
**אלווקריה** (שם מדעי: ***Alwalkeria***) הוא סוג של דינוזאור קדום ביותר, אשר השתייך לקבוצה בעלי אגן דמוי לטאה והוא חי בסוף הטריאס לפני 228 מיליון שנה בהודו. היצור הקרוב ביותר אליו הוא האאורפטור, ושניהם נחשבים לדינוזאורים הקדומים ביותר בעולם.

סיווג
-----

במקור סוג זה נקרא בידי החוקר ההודי סנקאר צ'אטרג'י (אנ') בשם *Walkeria* לכבוד הפלאונטולוג הבריטי אליק ווקר (אנ'), אך שם זה הועבר בידי ארגון ICZN לסוג של חיטחבים. במקום נתנו החוקרים צ'אטרג'י ועמיתו בן קרייזלר (Ben Creisler) את השם הנוכחי, גם הוא מבוסס על שמו של אליק ווקר. הסוג כלל מין אחד - *Alwalkeria maleriensis*, הקרוי על שם תצורת מאלרי (אנ') שבאנדרה פרדש, דרום הודו בהם התגלו ממצאיו.

מאפיינים
--------

יצור קדום זה היה בעל גולגולת קטנה באורך 4 סנטימטרים, ובמראהו הזכיר את האאורפטור יותר מכל דינוזאור אחר. הוא היה קטן מאוד באורך 1.5 מטר ומשקל מוערך של 2 קילוגרם, והיה דו-רגלי זריז שנע אחרי טרף במהירות. מבנה שיניו היו מעוקלות מעט אך דקיקות בצורתם ובזוויתם, מה שאומר שהדינוזאור לא היה קרניבור ולא אוכל צמחים אלא אוכל כל שכנראה צד חסרי חוליות כמו חרקים או חולייתנים קטנים ואולי אף צמחים. מבנה רגליו הכיר מעט כמה מקרובי התנינאים הקדומים יותר מדינוזאור.

ככל הנראה היה זה לצד האאורפטור מראשוני הדינוזאורים האמיתיים. הוא התקיים רק בסוף הטריאס לפני 228 מיליון שנה ואולי התפתח לתרופודים וקרוביהם.

קישורים חיצוניים
----------------

ויקישיתוף מדיה וקבצים בנושא **אלווקריה** בוויקישיתוף
* אלווקריה, באתר האנציקלופדיה של החיים (באנגלית)
* אלווקריה, באתר GBIF (באנגלית)
פלאנק צידי
**פלאנק** (מאנגלית: **Plank**), הידוע גם בשם **תרגיל בטן סטטי**, הוא תרגיל כוח הכרוך בשהייה במנח ללא תנועה לאורך זמן.

הפלאנק הנפוץ ביותר הוא פלאנק קדמי (מכונה גם "גשר קדמי"), בו נשארים במנח של שכיבות סמיכה, כאשר משקל הגוף נישא על הזרועות, המרפקים וקצות אצבעות הרגליים.

קיימות וריאציות רבות לתרגיל כמו פלאנק צידי (נקרא גם "גשר צידי") ופלאנק הפוך.
הפלאנק נפוץ באימוני פילאטיס ויוגה, וכן באימוני מתאגרפים וענפי ספורט אחרים.

הפלאנק מחזק את שרירי הבטן, הגב והכתפיים.
שרירים המעורבים בפלאנק הקדמי כוללים:

* שרירים ראשיים: שרירי הארקטור ספינאה, שריר הבטן הישר ושריר הבטן הרוחבי.
* שרירים משניים: הטרפז, המעוינים (שרירי גב), מסובבי הכתף, שרירי הדלתא הקדמיים, האמצעיים והאחוריים, שרירי החזה, שריר המסור הקדמי, שריר העכוז הגדול, הארבע-ראשי ושריר הסובך.

שרירים המעורבים בפלאנק הצידי כוללים:

* שרירים ראשיים: שריר הבטן הרוחבי, שריר העכוז האמצעי, שריר העכוז הקטן, שריר האדוקטור של הירך והאלכסונים החיצוניים והפנימיים.
* שרירים משניים: שריר העכוז הגדול, הארבע-ראשי ושרירי מיתר הברך.

לפי ספר השיאים של גינס, השיא העולמי במנח הפלאנק עומד כיום על 9 שעות, 30 דקות ו-1 שניות. שיא זה נקבע ב-6 באוגוסט 2021 על ידי ניתאי טויטו באוסטרליה.

קישורים חיצוניים
----------------

ויקישיתוף מדיה וקבצים בנושא **פלאנק** בוויקישיתוף
* דינה פלד, תרגילי התעמלות למניעת פגיעה וכאבים בגב התחתון, באתר המוסד לבטיחות וגיהות
* אמיר הייטנר, רצים? 3 אימוני חיזוק לשרירים שמופעלים בריצה, באתר ynet, 22 באוגוסט 2018

הערות שוליים
------------

1. ↑  Longest plank record smashed with staggering new time

Published 04 September 2021
**צבי בורודו** (7 באוגוסט 1929 – 30 בדצמבר 2021) היה זמר בריטון, שחקן תיאטרון, פזמונאי ומעבד מוזיקלי ישראלי. היה שותף לאריק לביא ושמעון ישראלי ב"טריו ערבה" ("שלושת המיתרים").

קורות חיים
----------

נולד בשם **הירש (גרישה) בורודובסקי** לג'ניה לבית לוריא ולאברהם בורודובסקי בווילנה שבליטא. בעקבות פלישת הנאצים לליטא הם גורשו לגטו וילנה. אביו ואחיו, אריה, נרצחו בטבח פונאר. ביוני 1942 נמלט עם אימו מן הגטו. בדרכם באחד הכפרים פגשו מכר פולני שהמליץ להם לפנות לכומר יאן סילביץ' (פול'), שנהג לסייע ליהודים (על פועלו להצלת יהודים הוכר בשנת 2000 כחסיד אומות העולם). בעזרתו הצליחו להסתתר אצל כפריים עד כיבוש האזור בידי הצבא האדום בקיץ 1944.

בשנת 1948, בגיל 19, עלה לארץ ישראל. הוא עבד כשחקן תאטרון עם שמעון ישראלי ואריק לביא בתאטרון הקאמרי ויחד עמם שר וניגן בגיטרה אחרי הופעות ובמהלך חזרות. תוצאת ניסיונות אלו הייתה יצירת שלישיית זמר שהחלה בשם "שלושת המיתרים" ב־1957 והפכה ל"טריו ערבה". בעקבות ההרמוניות המיוחדות שיצרו לביא הטנור, בורודו הבריטון וישראלי בעל קול הבס זכתה השלישייה להכרה ארצית ובין־לאומית מרשימה. בין שיריה הנודעים ניתן למנות את "שדמתי", "בוקרי לכיש" ("הו לכיש לכישה") ולהיטה הגדול ביותר: "שיר הבוקרים" ("ערבה ערבה אין קץ"), שגם העניק לה את שמה הפופולרי. השלישייה הופיעה באירופה, ושיא מסע ההופעות שלה היה בסדרת הופעות באולם "אולימפיה" בפריז עם שארל אזנבור וז'אק ברל.
בורודו כתב את המוזיקה למערבון "דו־קרב בשקיעה" (Duel at Sundown ;Duell vor Sonnenuntergang) של אריה להולה שהופק ב־1965 בגרמניה.
לאחר החזרה לארץ התפרקה השלישייה ובורודו פנה לעולם האופרה. בד בבד כתב שירים, בהם השירים לתקליט הבכורה של הזמר יגאל בשן (שנקרא "יגאל בשן שר משירי צבי בורודו") ב־1968.

ב־1971 השתתף כשחקן וזמר בהצגת תאטרון חיפה "שמח בנמל" שכתב שמעון ישראלי (שגם שיחק) וביים יוסף מילוא, את מילות השירים להצגה כתב דן אלמגור והלחין משה וילנסקי, ההצגה הוקלטה ויצאה בתקליט באותו שם. שירים אלו ואחרים שולבו ב־1973 באלבום הסולו הראשון והיחיד שלו בעברית. לאחר מכן עזב בורודו את הארץ והשתקע בצרפת.
לאחר התפרקות ברית המועצות שב להופיע ברוסיה.

נפטר ב־30 בדצמבר 2021 בצרפת. הותיר אחריו את אשתו דניס.

קישורים חיצוניים
----------------

* צבי בורודו, באתר MusicBrainz (באנגלית)
* צבי בורודו, דף שער בספרייה הלאומית
* צבי בורודו, באתר MOOMA (בארכיון האינטרנט)
* צבי בורודו, בארכיון הבימה
* ביוגרפיה חלקית (באנגלית)
* יעקב בר-און, ‏אחד מחברי "שלושת המיתרים" הלך לעולמו: מההרכבים האיכותיים של הזמר העברי, באתר מעריב אונליין, 11 בינואר 2022
* אלי אלון, מת צבי בורדו מ"שלישיית הערבה", באתר News1 מחלקה ראשונה, 13 בינואר 2022

### להאזנה

* האזנה ל"שיר הבוקרים" בביצוע המקורי של "שלישיית ערבה" מתוך הלקט "שירים ששמענו פעם", באתר המוזיקה של הספרייה הלאומית
* "שיר חיל הרגלים" בביצועו (הקישור אינו פעיל), מאתר העמותה למורשת הזמר העברי
* "ערי הגדה" - בביצוע יגאל בשן; מילים מאת שמואל רוזן; לחן ועיבוד - צבי בורדו, באתר יוטיוב
* צבי גרישה בורודו רומנטיקה רוסית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007463110505171
* ISNI: 0000 0003 6978 0538
* LCCN: n2016001007
* MusicBrainz: 14c74356-0e87-4178-b2d6-1861cebd5571
* VIAF: 240151509
* WorldCat: lccn-n2016001007

 |
**נוקליד** (Nuclide) הוא מונח בפיזיקה גרעינית לאפיון אטום בעזרת הרכב הגרעין שלו על פי מספר הפרוטונים והנייטרונים המצויים בו. כל נוקליד הוא איזוטופ של יסוד כימי מסוים. המונח נוקליד נטבע בשנת 1947 והוא אינו זהה למונח "איזוטופ", במשמעותו הכללית. נוקליד הוא מונח שמתייחס לאטום כלשהו בעל מספר אטומי ומסה, ואיזוטופ הוא מונח המתאר אטומים בעלי מספר אטומי זהה אך מסה שונה.

כדי לתאר בקצרה את הנוקליד, כותבים את מספר המסה (מספר הנוקליאונים) בפינה השמאלית העליונה ואת המספר האטומי (מספר הפרוטונים) בפינה השמאלית התחתונה של הסימול הכימי. לדוגמה: {\displaystyle {\ce {^12\_6 C}}} עבור האיזוטופ הנפוץ ביותר של פחמן. בשנים קודמות, מספר המסה היה נכתב בפינה הימנית העליונה. ניתן להשמיט את המספר האטומי, כיוון שהוא מוגדר באופן ייחודי על ידי הסימול הכימי של היסוד.

מגוון הנוקלידים של יסוד כימי מסוים בעל אותו מספר פרוטונים (מספר אטומי), אבל עם מספרי נייטרונים שונים נקראים האיזוטופים של היסוד. לפני שהמונח נוקליד התקבל באופן בינלאומי (בערך בשנת 1950), השתמשו במונח "איזוטופ" כדי לתאר סוגים שונים של גרעינים, כלומר, נוקלידים. נוקלידים עם אותו מספר מסה אבל עם מספר אטומי שונה נקראים איזובארים (איזובאר = שווה במשקל). איזוטונים הם נוקלידים עם מספר נייטרונים שווה ומספר פרוטונים שונה.

איזומרים גרעיניים הם גרעיני אטומים של נוקליד מסוים בעלי מספרי פרוטונים ומסה שווים, הנבדלים בתכולת האנרגיה ומתקיימים לטווח זמן ארוך. נוקלידים לא יציבים הם רדיואקטיביים ומכונים רדיונוקלידים.

| כינוי 
  | תכונות
  | דוגמאות
  | הערות |
| --- | --- | --- | --- |
| איזוטופ
  | מספר פרוטונים שווה
  | {\displaystyle {\ce {^12\_6 C}}} {\displaystyle {\ce {^13\_6C}}} |  |
| איזוטון
  | מספר נייטרונים שווה
  | {\displaystyle {\ce {^13\_6 C}}} {\displaystyle {\ce {^14\_7 N}}} |  |
| איזובאר
  | מספר מסה שווה
  | <math>^17\_7 N</chem> {\displaystyle {\ce {^17\_8 O}}} {\displaystyle {\ce {^17\_9 F}}} | ראו קרינת בטא |
| גרעין מראה
  | החלפה בין מספר הפרוטונים למספר הנייטרונים
  | {\displaystyle {\ce {^3\_1 H}}} {\displaystyle {\ce {^3\_2 He}}} |
| איזומר גרעיני
  | מצבי אנרגיה שונים
  | {\displaystyle {\ce {^99\_43 Tc}}} | מתקיימים לטווח זמן ארוך או יציבים |

בטבע קיימים כ-270 גרעינים יציבים ו-70 לא יציבים (רדיואקטיביים). הרדיואיזוטופים הטבעיים הם אלה שזמן מחצית החיים שלהם הוא לפחות באותו גודל כמו גיל כדור הארץ (4.6X109 שנים) (או שחייבים להיות להם חומרי מוצא המתקיימים לטווח הארוך). לדוגמה, 238U שהוא האיזוטופ (T1/2=4.5X109 שנים) של אורניום קיים בטבע, אבל גם 226Ra שהוא האיזוטופ (T1/2 = 1602 שנים) של רדיום קיים בטבע כיוון שהוא צאצא של 238U. למעלה מאלף נוקלידים סונתזו באופן מלאכותי.

ניתן לראות רשימה של הנוקלידים הידועים בטבלאות הנוקלידים (ראו קישורים חיצוניים).

קישורים חיצוניים
----------------

* טבלת הנוקלידים
* פרטים על הנוקלידים
* הטבלה המחזורית עם פרטי הנוקלידים
* טבלת הנוקלידים העולמית מהאתר נוקלאוניקה
* נוקליד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4133540-5
* NKC: ph123366

 |